Poštovani,

sukladno traženju Ustanove za obrazovanje odraslih *DEFENSOR* da se za potrebe izrade ***Procjene rizika od velikih nesreća za Općinu Omišalj***dostave podaci o vodovima i transformatorskim stanicama nazivne naponske razine 110 kV, 220 kV i 400 kV, uvidom u Prostorno-integracijski sustav HOPS-a utvrđeno je da se na području Općine Omišalj nalaze sljedeći objekti u nadležnosti HOPS-a d.d.:

**1.       podmorski KB 110 kV KS TIHA – KS ŠILO (kopno – otok Krk)**kao dio podzemno-podmorskog kabela 110 kV KS KRALJEVICA – RP OMIŠALJ koji čini kabelsko-nadzemni dalekovod DV 110kV TS Melina – TS Krk, a nalazi se u morskom akvatoriju na sjevernom dijelu administrativnog područja Općine Omišalj (grafika 1);

**2.       kabelska stanica KS 110 kV ŠILO**kao dio podzemno-podmorskog kabela 110 kV KS KRALJEVICA – RP OMIŠALJ koja se nalazi na sjevernom dijelu administrativnog područja Općine Omišalj u blizini rta Šilo (grafika 2);

**3.       podzemni kabel KB 110 kV KS ŠILO – RP OMIŠALJ**kao dio podzemno-podmorskog kabela 110 kV KS KRALJEVICA – RP OMIŠALJ koji čini kabelsko-nadzemni dalekovod DV 110kV TS Melina – TS Krk i pruža se od sjevernog prema središnjem dijelu administrativnog područja Općine Omišalj u smjeru sjever – jug od objekta KS 110 kV Šilo do objekta RP 110 kV Omišalj (grafika 3);

**4.       rasklopno postrojenje RP 110 kV OMIŠALJ**koje se nalazi u središnjem dijelu administrativnog područja Općine Omišalj (grafika 4);

**5.       dionica dalekovoda DV 110 kV RP OMIŠALJ – TS KRK**koji čini kabelsko-nadzemni dalekovod DV 110kV TS Melina – TS Krk i pruža se od središnjeg prema južnom dijelu administrativnog područja Općine Omišalj u smjeru sjever – jug od objekta RP 110 kV Omišalj prema TS 110/20 kV Krk (grafika 6 – prikaz sa stupnim mjestima dalekovoda).

Drugih objekata u nadležnosti HOPS-a d.d. na području Općine Omišalj nema.

Pored naprijed navedenih 110 kV elektroenergetskih objekata koji su u nadležnosti HOPS-a, na području Općine Omišalj nalazi se i **podzemni kabel KB 110 kV OMIŠALJ – DINA** koji se pruža središnjim dijelom administrativnog područja Općine Omišalj u smjeru istok – zapad od objekta RP 110 kV Omišalj do TS 110/xx kV DINA (grafika 5). Navedeni podzemni kabel **nije u vlasništvu niti u nadležnosti HOPS-a** već je u vlasništvu i nadležnosti trgovačkog društva ADRIA POLYMERS D.O.O., Rijeka, Venuccieve stube 5, kao pravnog sljednika trgovačkog društva DINA PETROKEMIJA D.D. OMIŠALJ. Za detaljnije podatke o ovom elektroenergetskom objektu predlažemo da se obratite navedenom trgovačkom društvu.

Srdačan pozdrav